Bezonkaze vi povas kontakti la unuopajn organizantojn.
#000000
Kiuj ni estas kaj kial ni faras tion
#000006
Nia organizo, Edukado@Interreto (E@I), jam delonge havas la ideon organizi lingvan festivalon en Slovakio. Ekde la komenco (2005), ni okupiĝas pri edukado per la Interreto, ĉefe lingvolernado. Ni kreas diversajn senpagajn multlingvajn retejojn. Nia agado komenciĝis per kreado de la unua multilingva retejo por lerni Esperanton: lernu.net. Esperanto estas tre grava por ni (ĝi eĉ estas la laborlingvo de nia internacia oficejo), sed ni okupiĝas ankaŭ pri aliaj lingvoj. Ni iom post iom aldonis novajn projektojn kaj lingvojn: slovake.eu, deutsch.info, mluvtecesky.net, lingvo.info, russky.info, polski.info ktp. Vi trovos ĉi tie superrigardon de niaj projektoj. Krom kreado de edukaj retejoj, ni ankaŭ organizas diversajn eventojn: trejnadojn, seminariojn, kreivajn metiejojn, kongresojn, somerajn studadojn. Ni okupiĝas pri lingvoj ekde la kreo de la organizo kaj jam longe rimarkis la foreston de ĉi tia aranĝo en Slovakio. Ni do pensis, ke ni volas ŝanĝi tion, kaj ni ĝojas, ke ni trovis similideulojn, kun kiujn ni nun preparas tiun eventon por vi!
#000007
La vizio de E@I estas mondo en paco kaj harmonio, en kiu ĉiuj civitanoj povas rapide kaj facile komuniki en la tuta mondo. La ĉefaj celoj en tiu direkto estas:
#000008
instigi interkulturan edukadon kaj internacian kunlaboron kaj komunikadon;
subteni lernadon kaj uzadon de interretaj teknologioj kaj de lingvoj;
helpi efektivigi la Ĉarton de la Unuiĝintaj Nacioj kaj ĝian Deklaracion pri Homaj Rajtoj.
#000009
Volontuloj estas kutimaj homoj, kiuj decidis dediĉi al tiu evento iom de sia tempo (kaj spirito). Ili estas tre gravaj, eĉ se ili plenumas laboron, kiun kutima vizitanto eble ne rimarkos – pro tio ili estas necesaj, ĉar estas multe da tia laboro farenda por la aranĝo. Kion inkluzivas volontulado dum LingvaFest’? Estas pli ol sufiĉe da taskoj, ĉiuj povas elekti sian (sed se vi ne scias, ni ĝoje donos iun al vi): deĵorado en informejo, kontrolado kaj prizorgado de teknikaĵoj, prizorgo de trinkaĵoj por prelegantoj, pretigado de prelegejoj, portado de aferoj, preparado de materialoj por la vizitantoj, ks.
#000013
Eblas helpi kiel volontulo ankaŭ antaŭ la aranĝo: kontaktado de ekspoziciantoj, serĉado de sponsoroj, alparolado al prelegantoj, skribado de artikoloj, gazetarkomunikoj, ks.
#000014
Ĉu ankaŭ vi volas sperti la eventon LingvaFest’ el alia (aventura) vidpunkto ol tiu de simpla vizitanto, kiel volontulo? Do bonvolu plenigi ĉi tiun formularon kaj fariĝu parto de la festivalo!
#000015
Univerzita Konštantína Filozofa v Nitre
#000016